open-index/open-wikipedia-markdown huggingface dataset:
মিশাল বারশাম

**মিশাল আইসা বারশাম** (; জন্ম: ১৪ ফেব্রুয়ারি ১৯৯২; **মিশাল বারশাম** নামে সুপরিচিত) হলেন একজন সুদানি-কাতারি পেশাদার ফুটবল খেলোয়াড়। তিনি বর্তমানে কাতারের পেশাদার ফুটবল লিগের শীর্ষ স্তর কাতার স্টার্স লিগের ক্লাব আল সাদ এবং কাতার জাতীয় দলের হয়ে গোলরক্ষক হিসেবে খেলেন।

২০১৭–১৮ মৌসুমে, কাতারি ফুটবল ক্লাব আল সাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন।

২০১৭ সালে, বারশাম কাতার অনূর্ধ্ব-২৩ দলের হয়ে কাতারের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত কাতারের বয়সভিত্তিক দলের হয়ে খেলার পর, তিনি ২০২০ সালে কাতারের হয়ে আন্তর্জাতিক পর্যায়ে অভিষেক করেছেন; কাতারের জার্সি গায়ে তিনি এপর্যন্ত ১৩ ম্যাচে অংশগ্রহণ করেছেন।

## প্রারম্ভিক জীবন
মিশাল আইসা বারশাম ১৯৯২ সালের ১৪ই ফেব্রুয়ারি তারিখে সুদানের খারতুমে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বারশাম কাতার অনূর্ধ্ব-২৩ দলের হয়ে খেলার মাধ্যমে কাতারের প্রতিনিধিত্ব করেছেন।

২০২০ সালের ১৩ই নভেম্বর তারিখে, ২২ বছর, ৮ মাস ও ৩০ দিন বয়সে, ডান পায়ে ফুটবল খেলায় পারদর্শী বারশাম কোস্টা রিকার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কাতারের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২২ নম্বর জার্সি পরিধান করে গোলরক্ষক হিসেবে খেলেছিলেন। ম্যাচটি কাতার ১–১ গোলে ড্র করেছিল। কাতারের হয়ে অভিষেকের বছরে বারশাম সর্বমোট ৩ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:কাতারি ফুটবলার
বিষয়শ্রেণী:আল সাদ স্পোর্টস ক্লাবের খেলোয়াড়
বিষয়শ্রেণী:কাতার স্টার্স লিগের খেলোয়াড়
বিষয়শ্রেণী:২০২১ কনকাকাফ গোল্ড কাপের খেলোয়াড়
বিষয়শ্রেণী:কাতারের আন্তর্জাতিক যুব ফুটবলার
বিষয়শ্রেণী:কাতারের পুরুষ আন্তর্জাতিক ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল গোলরক্ষক
বিষয়শ্রেণী:এএফসি এশিয়ান কাপ বিজয়ী খেলোয়াড়
বিষয়শ্রেণী:কাতারের নাগরিকীকৃত নাগরিক
বিষয়শ্রেণী:২০২৩ কনকাকাফ গোল্ড কাপের খেলোয়াড়
আহমেদাবাদ–বড়োদরা এক্সপ্রেসওয়ে

**আহমেদাবাদ বড়োদরা এক্সপ্রেসওয়ে** বা **মহাত্মা গান্ধী এক্সপ্রেসওয়ে** বা **জাতীয় এক্সপ্রেসওয়ে ১** হল একটি এক্সপ্রেসওয়ে, যা ভারতের গুজরাত রাজ্যের আহমেদাবাদ ও বড়োদরা শহরকে সংযুক্ত করে। ৯৩.১ কিমি (৫৭.৮ মাইল) দীর্ঘ এক্সপ্রেসওয়টি দুটি শহরের মধ্যেকার যাত্রা বা ভ্রমণের সময়কে আড়াই ঘন্টা থেকে এক ঘন্টা হ্রাস করে। এটিকে ১৯৮৬ সালে জাতীয় এক্সপ্রেসওয়ে ১ হিসাবে ঘোষণা করা হয়েছিল।

এক্সপ্রেসওয়ের প্রতিটি পাশে ২ টি লেন রয়েছে। এক্সপ্রেসওয়েটি ২০০৩ সালে খোলা হয়। এটির দুটি প্রস্থান লুপ নদিয়াদ ও আনন্দে রয়েছে। এক্সপ্রেসওয়েটিকে ভারতের ন্যাশনাল হাইওয়ে অথরিটি ২০০৯ সালে ছয় লেনে উন্নীত করার পরিকল্পনা ঘোষণা করে। এক্সপ্রেসওয়েতে সব ধরনের দুই চাকার যানবাহন নিষিদ্ধ করা হয়েছে। যানবাহন পারাপারের অনুমতি দেওয়ার জন্য বেশ কয়েকটি আন্ডারপাস ও ওভারব্রিজ সহ এক্সপ্রেসওয়েতে দুই চাকার গাড়ি ও গবাদি পশুদের প্রবেশ রোধ করার জন্য বেড়া দেওয়া হয়েছে।

## ইতিহাস
এক্সপ্রেসওয়েটি ₹৪৭৫ কোটি ব্যয়ে নির্মিত হয়েছিল এবং ভারতের তৎকালীন প্রধানমন্ত্রী অটল বিহারী বাজপেয়ী উদ্বোধন করেছিলেন। গুজরাত সরকার ২০০৯ সালে ভারত সরকারকে এক্সপ্রেসওয়েটি মুম্বই পর্যন্ত প্রসারিত করার প্রস্তাব করে। আইআরবি ইনফ্রা এক্সপ্রেসওয়েকে ২০১১ সালে চার লেন থেকে সার্ভিস লেন সহ ছয় লেনে উন্নীত করার এবং টোল আদায় করার জন্য একটি দরপত্র অর্জন করে। ২০১৩ সালে, ঘোষণা করা হয়েছিল, যে চুক্তির অংশ হিসাবে আহমেদাবাদ ও বড়োদরাকে সংযোগকারী জাতীয় মহাসড়কের প্রসারিত ও সংস্কারকারী আইআরবি ইনফ্রা, নির্মাণ কাজ শেষ না হওয়া পর্যন্ত টোল আদায় করবে না। এক্সপ্রেসওয়েকে ছয় লেনে উন্নীত করার প্রক্রিয়াটি ₹৩৩০০ কোটি ব্যয়ে করা সম্পন্ন করা হচ্ছে।

## তথ্যসূত্র

বিষয়শ্রেণী:আহমেদাবাদের পরিবহন
বিষয়শ্রেণী:গুজরাতের এক্সপ্রেসওয়ে
বিষয়শ্রেণী:ভারতের জাতীয় এক্সপ্রেসওয়ে
গোরখপুর লিঙ্ক এক্সপ্রেসওয়ে

**গোরখপুর লিঙ্ক এক্সপ্রেসওয়ে** হল ভারতের উত্তরপ্রদেশ রাজ্যে ৯১ কিলোমিটার দীর্ঘ ও ৪-লেন চওড়া (৬-লেনে সম্প্রসারণযোগ্য) একটি নির্মাণাধীন এক্সপ্রেসওয়ে। এটি আজমগড় জেলার পূর্বাঞ্চল এক্সপ্রেসওয়ের পার্শ্ববর্তী সালারপুর গ্রামের সঙ্গে গোরখপুর জেলার জৈতপুর গ্রামকে সংযুক্ত করবে। সালারপুর গ্রামটি দোস্তপুর ও নিজামবাদের মধ্যে অবস্থিত।

এটি মুখ্যমন্ত্রী যোগী আদিত্যনাথ দ্বারা ২০১৮ সালে চালু করা হয়েছিল এবং উত্তরপ্রদেশ সরকার ২০১৯ সালের ফেব্রুয়ারি মাসে জমি অধিগ্রহণ শুরু করে। জমি অধিগ্রহণের খরচ সহ গোরখপুর লিঙ্ক এক্সপ্রেসওয়ের মোট প্রকল্পের মূল্য প্রায় ₹৫,৮৭৬ কোটি।

## তথ্যসূত্র

বিষয়শ্রেণী:ভারতের প্রস্তাবিত এক্সপ্রেসওয়ে
বিষয়শ্রেণী:গোরখপুর জেলার পরিবহন
বিষয়শ্রেণী:উত্তরপ্রদেশের প্রস্তাবিত পরিকাঠামো
বিষয়শ্রেণী:উত্তরপ্রদেশের এক্সপ্রেসওয়ে
বিষয়শ্রেণী:উত্তরপ্রদেশে প্রস্তাবিত পরিকাঠামো
লালন শাহের মাজার

**লালন শাহের মাজার** বা **লালনের আখড়া** হচ্ছে বাউল সম্রাট লালনের কবরস্থান, এবং এই কবরকে কেন্দ্র করে তৈরি হওয়া একটি মাজার। এই মাজারটি কুষ্টিয়া জেলার কুমারখালী উপজেলার ছেউড়িয়া নামক গ্রামে অবস্থিত। লালন শাহের মাজার এখানে একদিনে তৈরি হয়নি, ১৮৯০ সালে লালনের মৃত্যুর পর তার ভক্তরা এখানে ভিড় করতে থাকে, বহু দর্শনার্থী সমাগমের ফলে এই মাজারটির উৎপত্তি হয়েছে। ১৯৬৩ সালে সেখানে তার বর্তমান মাজারটি নির্মাণ করা হয় এবং তা উদ্বোধন করেন তৎকালীন পূর্ব পাকিস্তানের গভর্ণর মোনায়েম খান। বর্তমানে এই মাজারে বিভিন্ন দেশের দর্শনার্থীর ভিড় দেখা যায়।

## অবস্থান
লালনের মাজার বাংলাদেশের খুলনা বিভাগের কুষ্টিয়া জেলার কুমারখালী উপজেলায় অবস্থিত। মাজারটি মূলত উপজেলার ছেউড়িয়া গ্রামে অবস্থিত। কুষ্টিয়া শহরের অদূরে অবস্থিত এই মাজার। কুষ্টিয়া বাস স্ট্যান্ড হতে রিকশা-অটো রিকশার মাধ্যমে ৬০-৭০ টাকা ভাড়া প্রয়োজন।

## ইতিহাস
আধ্যাত্মিক সাধক লালনের বাসস্থান ছিলো, ছেঁউড়িয়া গ্রামে। ১৮৯০ সালের ১৭ অক্টোবর শুক্রবার তিনি মারা যান। তিনি এই ছেউড়িয়াতেই স্থানীয় ও ভক্তদের দীক্ষা দিতেন। তিনি প্রতিবছর শীতের সময় এখানে মহোৎসবের আয়োজন করতেন। এই উৎসবে সহস্রাধিক ভক্তের আগমন ঘটতো, এখানে তারা বাউল গান ও দেহতত্ত্ব নিয়ে আলোচনা করতেন। তার মৃত্যুর পরেও ভক্তরা প্রতিবছর এই আলোচনার জন্য এখানে ভিড় করতো। এভাবেই এখানে একটা আখড়া তৈরি হয়। তার প্রিয় ভক্তদের কবরও এখানেই দেওয়া হয়েছে। এভাবেই এই স্থানের জনপ্রিয়তা দিন দিন বৃদ্ধি পেয়েছে। ১৯৬৩ সালে সেখানে তার বর্তমান মাজারটি নির্মাণ করা হয়। ২০০৪ সালে সেখানেই আধুনিক মানের অডিটোরিয়ামসহ একাডেমি ভবন নির্মাণ করা হয়।

## লালন মেলা
লালন মেলা প্রতিবছর দুইবার অনুষ্ঠিত হয়। একবার দোল পূর্ণিমা উৎসবের সময় আরেকবার বাংলা কার্তিক মাসের ১ তারিখ (অক্টোবর মাসের ১৬ তারিখ)। এই মেলা লালন আখড়ায় আয়োজিত হয়। লালন মেলায় সারা দেশ থেকে তার শিষ্যদের আগমন ঘটে। এছাড়াও দেশ বিদেশ থেকেও অনেক দর্শনার্থীর আগমন ঘটে। এখানে রাতভর বাউল গানের উৎসব চলে। এই উপলক্ষে মাজারকে রঙ্গিন করে সাজনো হয়। তবে সমালোচনা আছে এই মেলায় সিদ্ধি সেবার আসর বসানো হয়, সাধক ও ভক্তরা এখানে এসে সিদ্ধি সেবন করে।

## চিত্রশালা

লালন শাহের মাজার.jpg
লালন শাহের মাজার 2.jpg
লালন শাহের মাজার 6.jpg
লালনের আখড়া.jpg
লালন শাহের মাজার 9.jpg


## আরো দেখুন

* ছেউড়িয়া
* লালন

## তথ্যসূত্র

## বহিঃসংযোগ

* 

বিষয়শ্রেণী:লালন
বিষয়শ্রেণী:মাজার
বিষয়শ্রেণী:কুষ্টিয়া জেলার জাদুঘর
বিষয়শ্রেণী:কুষ্টিয়ার সংস্কৃতি
বিষয়শ্রেণী:বাংলাদেশের সমাধিসৌধ
বিষয়শ্রেণী:১৯৬৩-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের জাদুঘর
বিষয়শ্রেণী:বাংলাদেশের দর্শনীয় স্থান
বিষয়শ্রেণী:লালনের নামাঙ্কিত স্মারক
বিষয়শ্রেণী:কুষ্টিয়ার দর্শনীয় স্থান
পূর্ব রেল বিভাগীয় স্টেডিয়াম

**পূর্ব রেল বিভাগীয় স্টেডিয়াম** বা **লোকো স্টেডিয়াম** হল পশ্চিমবঙ্গের আসানসোল শহরে অবস্থিত একটি বিবিধ ক্রীড়া স্টেডিয়াম। এই মাঠটি প্রধানত ব্যবহৃত হয় ফুটবল, ক্রিকেট ও অন্যান্য খেলাধূলার জন্য। এই স্টেডিয়ামে রঞ্জি ট্রফির একটি ম্যাচ আয়োজিত হয়েছিল - ১৯৮২ সালে বাংলা ক্রিকেট দলের বিরুদ্ধে ওড়িশা ক্রিকেট দলের ম্যাচটি। কিন্তু তারপর থেকে এখানে আর কখনও প্রথম-শ্রেণির ক্রিকেট ম্যাচ আয়োজিত হয়নি।

## তথ্যসূত্র

## বহিঃসংযোগ
* cricketarchive
* cricinfo

বিষয়শ্রেণী:ভারতের বিলুপ্ত ক্রিকেট মাঠ
বিষয়শ্রেণী:১৯৮২-এ পশ্চিমবঙ্গে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
ভুটানের সীমান্ত

ভুটানের শুধু ভারত ও চীন দুটি দেশের সাথে সীমান্ত রয়েছে। স্থলবেষ্টিত রাষ্ট্র ভুটানের কোন সামুদ্রিক সীমানা নেই।

## স্থল সীমান্ত
ভারত ও চীনের সাথে ভুটানের স্থল সীমান্ত বিদ্যমান রয়েছে।

## বিবাদ

থাম্ব|ভুটানের সীমান্ত
চীনের সাথে ভুটানের খুব কম জমি সংক্রান্ত বিতর্ক রয়েছে। আনুমানিক ১৯১১ সালের পরে অল্প সময়ের জন্য চীন প্রজাতন্ত্র সরকারিভাবে ভুটানের একটা অংশ নিজেদের দাবি করে। ১৯৪৯ সালের চীনা গৃহযুদ্ধে চীনা কমিউনিস্ট পার্টি চীনের মূলভূখণ্ডের নিয়ন্ত্রণ নেওয়া পর ভুটানের অংশের উপর তাদের দাবি অব্যাহত থাকে। মাও সে তুং *চীনা বিপ্লব এবং কমিউনিস্ট পার্টি*-এর আসল ১৯৩৯ সালের সংস্করণে ঘোষণা করেন যে "চীনের সঠিক সীমারেখার মধ্যে থাকবে বার্মা, ভুটান এবং নেপাল"। নিজের তিব্বতের পাঁচ আঙ্গুল নীতিতে তিনি ভুটানকে তিব্বত তথা চীনের অংশ বলে নির্দেশ করেন। ১৯৫৯ সালে চীন *চীনের সংক্ষিপ্ত ইতিহাস*-এ একটি মানচিত্র প্রকাশ করে যেখানে যেখানে ভুটানের উল্লেখযোগ্য অংশের পাশাপাশি অন্যান্য দেশগুলো তাদের আঞ্চলিক দাবির অন্তর্ভুক্ত ছিল। ১৯৯৮ সালে ভুটান সীমান্তে শান্তিপূর্ণ সহাবস্থান বজায় রাখার জন্য চীনের সাথে দ্বিপাক্ষিক চুক্তি করে। চুক্তিপত্রে চীন ভুটানের সার্বভৌমত্ব এবং আঞ্চলিক অখণ্ডতার প্রতি সম্মাননা নিশ্চিত করে এবং উভয় পক্ষই শান্তিপূর্ণ সহাবস্থানের পাঁচটি নীতির উপর ভিত্তি করে সম্পর্ক গড়ে তুলতে চেয়েছিল। যদিও, ভুটানের অঞ্চলের উপর চীনের সড়ক নির্মাণ ১৯৯৮ সালের চুক্তিপত্র লঙ্ঘন হওয়ায় তা একাধিক দেশের মাঝে উত্তেজনা উস্কে দেয়। যদিও ২০০২ সালে চীন বলে যে বিতর্কিত ভূমিটির মালিকানা চীনের এবং তাদের দাবির স্বপক্ষে প্রমাণ রয়েছে, আলোচনার পর দুটি দেশ অন্তর্বর্তী চুক্তিতে পৌঁছায়। ২০২০ এর ২ জুন তারিখে চীন অঞ্চলের উপর নতুন একটি বিতর্কের অবতারণা করে যা কখনো পূর্ববর্তী আলোচনায় তুলে ধরা হয়নি। বৈশ্বিক পরিবেশ সুবিধার ভার্চুয়াল সভায়, চীন পূর্ব ভুটানের ট্রাশিগাং জেলার সাক্টেং বন্যপ্রাণী অভয়ারণ্যের জন্য একটি অনুদানে আপত্তি জানিয়ে দাবি করে যে উক্ত এলাকাটি বিতর্কিত।

ভারতের সঙ্গে ভুটানের কোনো সীমান্ত বিরোধ নেই।

## পরিবহন এবং ক্রসিং

ভুটান এবং ভারতের মধ্যকার সীমান্তই ভুটানে প্রবেশের একমাত্র স্থল সীমান্ত ক্রসিং, কেননা চীনের সাথে সীমান্ত সম্পূর্ণভাবে বন্ধ রয়েছে। বিদেশী নাগরিকদের জন্য একক এন্ট্রি পয়েন্ট ভারতের পশ্চিমবঙ্গ রাজ্যের আলিপুরদুয়ার জেলার জয়গাঁও, এবং দক্ষিণ পশ্চিম ভুটানের ফুন্টশোলিং শহরের মধ্যে অবস্থিত।

## তথ্যসূত্র


বিষয়শ্রেণী:আন্তর্জাতিক সীমান্ত
গোর্খা স্টেডিয়াম

**গোর্খা স্টেডিয়াম** হল পশ্চিমবঙ্গের দার্জিলিঙের লেবঙে অবস্থিত একটি বিবিধ-ক্রীড়া স্টেডিয়াম। এখানে ১৫,০০০ দর্শক বসে খেলা দেখতে পারেন এবং এটি ব্যবহৃত হয় ফুটবল, ক্রিকেট ও সাংস্কৃতিক অনুষ্ঠানের জন্য।

গোর্খা স্টেডিয়াম নির্মিত হয়েছিল ১৯৯৩ সালে। ২০০৪ সালেও এটি অর্ধ-সমাপ্ত অবস্থায় ছিল। বর্তমানে এই মাঠটি রাজনৈতিক সভাসমিতির কাজে ব্যবহার করা হয়।

## তথ্যসূত্র

বিষয়শ্রেণী:পশ্চিমবঙ্গের ফুটবল মাঠ
বিষয়শ্রেণী:পশ্চিমবঙ্গের ক্রীড়াঙ্গন
বিষয়শ্রেণী:দার্জিলিং জেলার ভবন ও স্থাপনা
বিষয়শ্রেণী:১৯৯৩-এ পশ্চিমবঙ্গে প্রতিষ্ঠিত
বিষয়শ্রেণী:২০শ শতাব্দীতে ভারতের স্থাপত্য
বিষয়শ্রেণী:ভারতের বহুমুখী স্টেডিয়াম
মণিপুরের পাঙ্গাল গণহত্যা

**১৯৯৩ এর পাঙাল গণহত্যা** হল ভারতের মণিপুর রাজ্যের আদিবাসী পাঙ্গাল মুসলিম সম্প্রদায়ের উপর সংখ্যাগুরু মণিপুরীদের দ্বারা কৃত এক নরসংহার৷ এটা ৩ মে ১৯৯৩ সালে সংঘটিত হয়েছিল৷

## পটভূমি
ভারতের উত্তর-পূর্ব অঞ্চলে হিন্দু ও মুসলমানদের মধ্যে ধর্মীয় সহিংসতা দেখা যায়নি, যা উত্তর ভারতে তুলনামূলক বেশি৷ তবে ভূমি বিরোধ এবং বাঙালি মুসলমানদের অনুপ্রবেশ নিয়ে ভয় রয়েছে। পাঙ্গাল সম্প্রদায় সপ্তদশ শতাব্দীতে এ অঞ্চলে বসতি স্থাপন করে। তাদের নাম হয় মৈতৈলন বা পাঙ্গাল।

## মূল ঘটনা
কীভাবে সহিংসতা শুরু হয়েছিল তা নিয়ে পরস্পর বিরোধী বিবরণ রয়েছে৷ একটি বর্ণনা বলছে যে হিন্দু বিচ্ছিন্নতাবাদীরা একজন মুসলিম অস্ত্র চোরাকারবারীর কাছ থেকে অস্ত্র কেনার চেষ্টা করে প্রত্যাখ্যাত হয়ে ঘটনার সূত্রপাত ঘটায়। অন্য একটি বিবরণ বলছে যে হিন্দু বিদ্রোহীরা একটি মুসলিম গ্রাম থেকে চাঁদা আদায়ের চেষ্টা করছিল যারা প্রতিরোধ করেছিল তাদের উপর আক্রমণ হয়েছিল। সহিংসতা ১৯৯৩ সালের ৩ মে হতে শুরু হয়ে এবং ৫ মে পর্যন্ত অব্যাহত থাকে। মুসলিম যাত্রীদের বাসে আগুন ধরিয়ে দেওয়া হয় এবং পাঙ্গাল ও মৈতৈয়ের মধ্যে সংঘর্ষ হয়৷ লোকজন রাস্তাঘাটে মরে পরেছিল, বাড়িঘর, দোকানপাট আগুনে পুড়েছিল এক হিসেব মতে, ৯০ হতে ১৩০ জন লোক হত্যাকাণ্ডের শিকার হয়েছিল রাজ্য সরকার দাঙ্গার পর রাজ্যে শান্তি ফিরিয়ে আনতে মণিপুরের উপজাতিদের সাথে কাজ করেছে।

## তথ্যসূত্র

বিষয়শ্রেণী:মুসলিম গণহত্যা
বিষয়শ্রেণী:মুসলিম নিপীড়ন
বিষয়শ্রেণী:১৯৯৩-এ ইসলাম
বিষয়শ্রেণী:১৯৯৩-এর দাঙ্গা
বিষয়শ্রেণী:ধর্মীয় সহিংসতা
বিষয়শ্রেণী:ভারতে ধর্মীয়ভাবে অনুপ্রাণিত সহিংসতা
বিষয়শ্রেণী:ভারতে মুসলিম বিরোধী সহিংসতা
বিষয়শ্রেণী:হিন্দুকৃত নিপীড়ন
বিষয়শ্রেণী:ভারতে হিন্দু বিরোধী সহিংসতা
বিষয়শ্রেণী:ভারতে দাঙ্গা ও নাগরিক নৈরাজ্য
বিষয়শ্রেণী:ভারতে হত্যাকাণ্ড
বিষয়শ্রেণী:১৯৯৩-এ এশিয়ায় খুন
বিষয়শ্রেণী:মৈতৈ ব্যক্তি
বিষয়শ্রেণী:ভারতে ধর্মীয় দাঙ্গা
বিষয়শ্রেণী:১৯৯৩-এ ভারতে খুন
বিষয়শ্রেণী:ভারতে_মুসলিম_গণহত্যা
বিষয়শ্রেণী:২০শ_শতাব্দীতে_ভারতে_গণহত্যা
গ্রামারলি

**গ্রামারলি** একটি আমেরিকান বহুজাতিক প্রযুক্তি কোম্পানী। একটি ইংরেজি ভাষা ডিজিটাল লেখনি টুল ব্যবহার করে কৃত্রিম বুদ্ধিমত্তা এবং প্রাকৃতিক ভাষা প্রক্রিয়াকরণ করে থাকে।  যা, মেশিন লার্নিং এবং ডিপ লার্নিং অ্যালগরিদমের মাধ্যমে ব্যাকরণ চেকিং, স্পেল চেকিং পরিষেবাগুলি সরবরাহ করে থাকে  এর সাথে লেখার স্পষ্টতা, সংক্ষিপ্তকরণ, শব্দভাণ্ডার, বিতরণ শৈলী এবং স্বর সম্পর্কিত পরামর্শ প্রদান করে থাকে।

সফ্টওয়্যারটি ২০০৯ সালের জুলাইয়ে ইউক্রেনের কিয়েভে আবিস্কৃত হয়েছিল। গ্রামারলির সদর দফতর সান ফ্রান্সিসকোতে অবস্থিত এবং কিয়েভ, নিউ ইয়র্ক সিটি ও ভ্যানকুভারে তাদের শাখা অফিস রয়েছে।

## বর্ণনা এবং লাইসেন্সের ধরন
ব্যাকরণ স্বয়ংক্রিয়ভাবে স্ট্যান্ডার্ড ভাষাগত সঠিক পন্থা অনুসরণ করে সম্ভাব্য ব্যাকরণ, বানান, বিরামচিহ্ন, শব্দের পছন্দ, স্বন এবং লেখার ক্ষেত্রে শৈলীর ভুল সনাক্ত করে। অ্যালগোরিদমগুলি পাঠ্যে সম্ভাব্য সমস্যাগুলিকে পতাকাঙ্কিত করে এবং ব্যাকরণ, বানান, শব্দচয়ন, শৈলী, বিরামচিহ্ন সংশোধনের পরামর্শ দেয়, যদিও কিছু ফিচার কেবলমাত্র প্রিমিয়াম ব্যবহারকারীদের জন্য নির্ধারিত। এটি একটি ওয়েব বা ডেস্কটপ সম্পাদক হিসাবে, ক্রোম, সাফারি, ফায়ারফক্স এবং এজের জন্য ব্রাউজার এক্সটেনশন হিসাবে এবং আইওএস এবং অ্যান্ড্রয়েড উভয়ের জন্য একটি অ্যাপ্লিকেশন হিসাবে উপলব্ধ।  এক মাসিক বা বার্ষিক অর্থ প্রদানের জন্য প্রিমিয়াম পরিষেবা উপলব্ধ। 

## ইতিহাস
গ্রামারলি ২০০৯ সালে ইউক্রেনিয়ান অ্যালেক্স শেভচেনকো, ম্যাক্স লাইটভাইন এবং ডাইম্যাট্রো লিডার এর মাধ্যমে আবিস্কৃত হয়েছিল।  ব্যাকেন্ড ব্যাকরণ ইঞ্জিনটি কমন লিস্পে লেখা হয়েছিল।  অ্যাপ্লিকেশনটির মালিকানা ক্যালিফোর্নিয়ার সান ফ্রান্সিসকো গ্র্যামারলি, ইনক। এর মালিকানাধীন রয়েছে। 

মে ২০১৭ সালে, সংস্থাটি তার প্রথম দফার তহবিলের মধ্যে ১১০ মিলিয়ন ডলার সংগ্রহ করেছে।  অক্টোবর ২০১৯ সালে, সংস্থাটি দ্বিতীয় রাউন্ডে ১ বিলিয়ন ডলারের বেশি মূল্যের উপরে ৯০ মিলিয়ন ডলার সংগ্রহ করেছে।  এটি প্রথম ইউক্রেনীয় ইউনিকর্নও হয়ে ওঠে। 

অক্টোবর ২০১৮ এ গ্রামারলি গুগল ডক্সের কে সমর্থন জানিয়েছিল। 

২০১৮ সালে, গ্রামারলির ডেস্কটপ ওয়েব ব্রাউজার এক্সটেনশন সংস্করণে একটি সুরক্ষা বাগ আবিষ্কার করা হয়েছিল যা ব্যবহারকারীকে গ্রামারলি এ টাইপ করা সমস্ত কিছুতে সমস্ত ওয়েবসাইট অ্যাক্সেসের অনুমতি দেয়। এই বাগটি গুগল ক্রোম এবং ফায়ারফক্সকে প্রভাবিত করেছিল এবং দ্রুত সংশোধন করা হয়েছিল। গ্রামারলি জানিয়েছিল যে কোনও গ্রাহকের অ্যাকাউন্ট ডেটা অ্যাক্সেস করতে সুরক্ষা দুর্বলতা ব্যবহার করার অভিয়োগের কোন কোন প্রমাণ নেই। 

## তথ্যসূত্র

বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি
বিষয়শ্রেণী:ইন্টারনেট সেবা প্রদানকারী
বিষয়শ্রেণী:গুগল ক্রোম এক্সটেনশন
স্বস্তিপুর শাহী মসজিদ

**স্বস্তিপুর শাহী মসজিদ** বাংলাদেশের অতি প্রাচীন একটি মসজিদ ও প্রত্নতাত্ত্বিক নিদর্শন। মসজিদটি কুষ্টিয়া জেলার সদর উপজেলায় অবস্থিত। গবেষকদের মতে মসজিদটি শায়েস্তা খাঁর আমলে আনুমানিক ১৬৬০ খ্রিষ্টাব্দের দিকে নির্মিত হয়েছিলো। মসজিদটি কুষ্টিয়া জেলায় প্রাচীন ইসলামের ইতিহাসের নিদর্শন বহন করছে। বর্তমানে মসজিদটির খতিব হিসেবে দায়িত্ব পালন করছেন মাওলানা সিরাজুল ইসলাম নিজামী।

## অবস্থান
এই শাহী মসজিদটি খুলনা বিভাগের কুষ্টিয়া জেলার, সদর উপজেলার আলামপুর ইউনিয়ানের স্বস্তিপুর গ্রামে অবস্থিত। এটি কুষ্টিয়া জেলা শহর থেকে ঝিনাইদহগামী সড়ক ধরে প্রায় ১১ কিলোমিটার এগিয়ে গেলে স্বস্তিপুর গ্রামে মসজিদটি পাওয়া যাবে।

## ইতিহাস
নবাব শায়েস্তা খানের আমলে (১৬৬০-১৬৬৮) খ্রিস্টাব্দে মসজিদটি তৈরি হয়েছিলো, ইতিহাসের সাক্ষী হয়ে এখনও মসজিদটি বর্তমান রয়েছে। স্থানীয় সূত্রে জানা গেছে, নবাব শায়েস্তা খানের নামানুসারে গ্রামটির নাম ছিল শায়েস্তাপুর। কালক্রমে শায়েস্তাপুর নাম পরিবর্তন হয়ে স্বস্তিপুর হয়ে গিয়েছে। সেই অনুসারে মসজিদটির নামও স্বস্তিপুর শাহী মসজিদ নামকরণ হয়েছে। গবেষক মহলের ধারণা, শাহী ফৌজদের পথযাত্রার মাঝখানে বিশ্রাম ও নামাজ আদায়ের জন্য এই মসজিদটি তৈরি করেছিল।

## কাঠামো বর্ণনা
স্বস্তিপুর মসজিদটির ৪ কোনে চারটি থামের ওপর ৪টি ছোট গম্বুজ শোভা রয়েছে। আর মাঝের গম্বুজটি অন্যগুলোর তুলনায় কিছুটা বড়। এই মসজিদের দেয়ালের পুরুত্ব ০.৯১ মিটার এবং পিলারসহ তা ১.০১ মিটার। এটি একটি ছোট মসজিদ এবং তাতে মাত্র এক সারি মানুষ দাঁড়িয়ে নামাজ পড়তে পারেন। এখন অবশ্য মসজিদের পূর্ব দেয়াল সংলগ্ন বড় একটি বারান্দা যুক্ত করে আয়তন বাড়ানো হয়েছে। মসজিদটি তিন গম্বুজবিশিষ্ট, মসজিদটি যে মুঘল যুগের, তাতে গবেষকরা একমত প্রকাশ করেছে।

## বর্তমান অবস্থা
বিভিন্ন সময়ে মসজিদটিতে সংস্কার কাজ হয়েছে। মসজিদটি সংস্কারে পর সংস্কার হতে হতে এর প্রাচীনতত্ত্বের স্মৃতি চিহ্ন আজ বিলুপ্তির পথে। অনেকে বলেছে, শুরুতে মসজিদটি আকারে ছোট ছিল, সেটি ধ্বংস হয়ে গেলে নতুন করে মসজিদটি নির্মিত হয়েছে। মসজিদের বর্তমান কাঠামো মুঘল আমলের কাঠামো শৈলীর দিকে ইঙ্গিত করে। মসজিদটির বর্তমানের খতিবের নাম মাওলানা সিরাজুল ইসলাম নিজামী। এই ঐতিহাসিক মসজিদটি দেখতে বহু দর্শনার্থী ভিড় করেন। এছাড়াও অনেকেই এখানে বিভিন্ন মান্নত করে সিন্নিও প্রদান করে।

## আরও দেখুন

* শায়েস্তা খার মসজিদ
* ইসলামী বিশ্ববিদ্যালয় কেন্দ্রীয় মসজিদ

## তথ্যসূত্র

বিষয়শ্রেণী:মুঘল মসজিদ
বিষয়শ্রেণী:কুষ্টিয়া জেলার মসজিদ
বিষয়শ্রেণী:১৮৬০-এর দশকে ব্রিটিশ ভারতে প্রতিষ্ঠিত
বিষয়শ্রেণী:কুষ্টিয়া জেলার প্রত্নতাত্ত্বিক স্থাপনা
বিষয়শ্রেণী:কুষ্টিয়া সদর উপজেলা
বিষয়শ্রেণী:কুষ্টিয়া জেলার পুরাতাত্ত্বিক স্থাপনা
সৈয়দ শুব্বর আলাউই

**সৈয়দ শুব্বর ইব্রাহিম আলাউই আলমুসাউই** (, ; জন্ম: ১১ আগস্ট ১৯৮৫; **সৈয়দ শুব্বর আলাউই** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালদিয়াহ এবং বাহরাইন জাতীয় দলের হয়ে গোলরক্ষক হিসেবে খেলেন।

২০০৩–০৪ মৌসুমে, বাহরাইনী ক্লাব আল ইত্তিহাদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল ইত্তিহাদের হয়ে ২ মৌসুম অতিবাহিত করার পর ২০০৫–০৬ মৌসুমে তিনি বুসাইতিনে যোগদান করেছেন। বুসাইতিনে ৮ মৌসুম অতিবাহিত করার পর রিফফার সাথে চুক্তি স্বাক্ষর করেছেন; মাঝে তিনি এক মৌসুমের জন্য ওমানী ক্লাব সাহামের হয়ে ধারে খেলেছেন। পরবর্তীকালে, তিনি আল নাজমার হয়ে খেলেছেন। ২০২১–২২ মৌসুমে, তিনি রিফফা হতে বাহরাইনী ক্লাব আল খালদিয়াহে যোগদান করেছেন।

শুব্বর ২০০৯ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন।

## প্রারম্ভিক জীবন
সৈয়দ শুব্বর ইব্রাহিম আলাউই আলমুসাউই ১৯৮৫ সালের ১১ই আগস্ট তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০০৯ সালের ২৩শে মার্চ তারিখে, ২৩&nbsp;বছর, ৭&nbsp;মাস ও ১২&nbsp;দিন বয়সে, ডান পায়ে ফুটবল খেলায় পারদর্শী শুব্বর জিম্বাবুয়ের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি বাহরাইন ৫–২ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে শুব্বর মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মানামার ব্যক্তি
বিষয়শ্রেণী:বাহরাইনি ফুটবলার
বিষয়শ্রেণী:আল ইত্তিহাদ ক্লাবের (বাহরাইন) খেলোয়াড়
বিষয়শ্রেণী:বুসাইতিন ক্লাবের খেলোয়াড়
বিষয়শ্রেণী:সাহাম ক্লাবের খেলোয়াড়
বিষয়শ্রেণী:রিফফা স্পোর্টস ক্লাবের খেলোয়াড়
বিষয়শ্রেণী:আল নাজমা স্পোর্টস ক্লাবের (বাহরাইন) খেলোয়াড়
বিষয়শ্রেণী:আল খালদিয়াহ স্পোর্টস ক্লাবের খেলোয়াড়
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:ওমান পেশাদার লিগের খেলোয়াড়
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:বাহরাইনি প্রবাসী ফুটবলার
বিষয়শ্রেণী:ওমানে বাহরাইনি প্রবাসী ক্রীড়াবিদ
বিষয়শ্রেণী:ওমানে প্রবাসী ফুটবলার
বিষয়শ্রেণী:পুরুষ ফুটবল গোলরক্ষক
জয়পুর–কিষাণগড় এক্সপ্রেসওয়ে

**জয়পুর–কিষাণগড় এক্সপ্রেসওয়ে** হল একটি ৯০ কিলোমিটার (৫৬ মাইল) দীর্ঘ প্রবেশাধিকার নিয়ন্ত্রিত টোল এক্সপ্রেসওয়ে, যা কিষাণগড়ের সঙ্গে ভারতের রাজস্থান রাজ্যের রাজধানী জয়পুরকে সংযুক্ত করে। এক্সপ্রেসওয়েটি এনএইচ-৮ এর একটি অংশ গঠন করে, যা স্বর্ণ চতুর্ভুজ প্রকল্পের একটি অংশ, যেটি নিজেই জাতীয় সড়ক উন্নয়ন প্রকল্পের (এইএইচডিপি) একটি অংশ। ছয় লেনের এক্সপ্রেসওয়েটি ২০০৫ সালের এপ্রিল মাসে উদ্বোধন করা হয়। নির্মাণ কাজ নির্মাণ-পরিচালনা-স্থানান্তর (বিল্ড-অপারেট-ট্রান্সফার) মডেলের অধীনে জিভিকে জয়পুর এক্সপ্রেসওয়ে প্রাইভেট লিমিটেড (জিজেইপিএল) দ্বারা পরিচালিত হয়েছিল। ৭.২৯ বিলিয়ন টাকা ব্যয়ে নির্মিত, এক্সপ্রেসওয়েটি সরকারি-বেসরকারি অংশীদারিত্ব মডেলের অধীনে নির্মিত প্রথম ভারতীয় সড়ক।

## তথ্যসূত্র

বিষয়শ্রেণী:জয়পুরের পরিবহন
বিষয়শ্রেণী:কিষাণগড়ের পরিবহন
বিষয়শ্রেণী:রাজস্থানের এক্সপ্রেসওয়ে
বিষয়শ্রেণী:রাজস্থানের সড়ক
নেপালে মার্কিন রাষ্ট্রদূতদের তালিকা

**নেপালে নিযুক্ত মার্কিন রাষ্ট্রদূত** হলেন নেপাল সরকারের প্রতি মার্কিন যুক্তরাষ্ট্রের সরকারের দাপ্তরিক প্রতিনিধি।

র‍্যান্ডি বেরি নেপালে নতুন রাষ্ট্রদূত হিসাবে ১০ মে, ২০১৮-এ রাষ্ট্রপতি ডোনাল্ড ট্রাম্প কর্তৃক মনোনীত হন এবং ৬ সেপ্টেম্বর, ২০১৮-এ তাকে মার্কিন যুক্তরাষ্ট্রের সেনেট দ্বারা নিযুক্ত করা হয়েছিল।

## নেপালে মার্কিন রাষ্ট্রদূতদের তালিকা

## আরও দেখুন

* নেপাল-যুক্তরাষ্ট্র সম্পর্ক
* নেপালের বৈদেশিক সম্পর্ক
* মার্কিন যুক্তরাষ্ট্রের রাষ্ট্রদূতগণ

## তথ্যসূত্র

* United States Department of State: Background notes on Nepal
* 

## বহিঃসংযোগ

* মার্কিন যুক্তরাষ্ট্রের স্টেট ডিপার্টমেন্ট: নেপালের মিশন প্রধান
* মার্কিন যুক্তরাষ্ট্রের স্টেট ডিপার্টমেন্ট: নেপাল
* কাঠমান্ডুতে মার্কিন যুক্তরাষ্ট্রের দূতাবাস

বিষয়শ্রেণী:মার্কিন যুক্তরাষ্ট্রের রাষ্ট্রদূতদের তালিকা
বিষয়শ্রেণী:নেপালে মার্কিন রাষ্ট্রদূতদের তালিকা
বিষয়শ্রেণী:নেপালে রাষ্ট্রদূতদের তালিকা
জন আর. ব্রিঙ্কলে

**জন রোমুলাস ব্রিঙ্কলে** (পরে **জন রিচার্ড ব্রিঙ্কলে** ; ৮ জুলাই, ১৮৮৫ &#x2013; ২৬ মে, ১৯৪২) ছিলেন একজন আমেরিকান হাতুড়ে ডাক্তার। একজন চিকিৎসক হিসাবে তার কোনও যথাযথভাবে স্বীকৃত শিক্ষা ছিল না এবং তিনি একটি "ডিপ্লোমা মিল" থেকে তার মেডিকেল ডিগ্রি অর্থের বিনিময়ে কিনেছিলেন। মানুষের শরীরে ছাগলের অণ্ডকোষ জেনোট্রান্সপ্লান্টেশন করে জাতীয় খ্যাতি, আন্তর্জাতিক কুখ্যাতি এবং  প্রচুর সম্পদ অর্জনের পর ব্রিঙ্কলে "গোট-গ্ল্যান্ড ডক্টর" নামে পরিচিত লাভ করেছিলেন। যদিও প্রাথমিকভাবে ব্রিঙ্কলে এই পদ্ধতিটিকে পুরুষের পুরুষত্বহীনতা নিরাময়ের উপায় হিসাবে প্রচার করেছিলেন, পরে তিনি দাবি করেছিলেন যে এই কৌশলটি অনেক পুরুষের অসুস্থতার জন্য একটি ভার্চুয়াল প্যানেসিয়া। ব্রিঙ্কলে বেশ কয়েকটি রাজ্যে ক্লিনিক এবং হাসপাতাল পরিচালনা করেছিলেন এবং বৃহত্তর চিকিৎসক সম্প্রদায়ের দ্বারা তার কৌশলগুলি সম্পূর্ণরূপে অসম্মানিত হওয়া সত্ত্বেও প্রায় দুই দশক ধরে চিকিৎসার অনুশীলন চালিয়ে যেতে সক্ষম হন।

তিনি প্রায় দুর্ঘটনাক্রমে, একজন বিজ্ঞাপন এবং রেডিও অগ্রগামী ছিলেন যিনি মেক্সিকান বর্ডার ব্লাস্টার রেডিওর যুগ শুরু করেছিলেন।

যদিও কানসাস এবং অন্যান্য রাজ্যে মেডিসিন অনুশীলন করার জন্য তার লাইসেন্স কেড়ে নেওয়া হয়েছিল, তবে ব্রিঙ্কলে ছিলেন কানসাস এবং অন্যান্য জায়গার কয়েক লাখ মানুষের প্রিয় একজন জননেতা। তিনি কানসাসের গভর্নর পদের জন্য দুই বার নির্বাচন করেছিলেন, যার মধ্যে একটি প্রায় সফল হয়েছিল। খ্যাতি এবং ভাগ্যের দিকে ব্রিঙ্কলির উত্থান যতোটাই দ্রুত হয়েছিল, তার পতনও ততোটাই দ্রুত ঘটেছিল। তার কর্মজীবনের শীর্ষ সময়ে তিনি মিলিয়ন মিলিয়ন ডলার সংগ্রহ করেছিলেন, কিন্তু তার বিরুদ্ধে আনা বিপুল সংখ্যক অসদাচরণ, অন্যায় মৃত্যু এবং জালিয়াতির মামলার ফলে তিনি প্রায় নিঃস্ব হয়ে মারা যান।

## তথ্যসূত্র

বিষয়শ্রেণী:১৯৪২-এ মৃত্যু
বিষয়শ্রেণী:১৮৮৫-এ জন্ম
বিষয়শ্রেণী:মার্কিন রাজনৈতিক প্রার্থী
বিষয়শ্রেণী:মার্কিন বেতার নির্বাহী
বিষয়শ্রেণী:মার্কিন বেতার ব্যক্তিত্ব
বিষয়শ্রেণী:মার্কিন নাৎসি
জামিয়া নিজামিয়া

**জামিয়া নিজামিয়া** () আরো সঠিকভাবে বললে, **জামিয়াহ নিজামিয়্যাহ**, ভারতের সুন্নি সম্প্রদায়ের মুসলিমদের জন্য উচ্চ শিক্ষার প্রাচীনতম ইসলামিক প্রতিষ্ঠানগুলোর একটি। জামিয়া নিজামিয়ার প্রতিষ্ঠাতা হায়দ্রাবাদের ৭ম নিজামের নামে এর নামকরণ করা হয়েছে।

## তথ্যসূত্র

বিষয়শ্রেণী:১৮৭৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:হায়দ্রাবাদ রাজ্যে প্রতিষ্ঠান
বিষয়শ্রেণী:হায়দরাবাদ, ভারতের বিশ্ববিদ্যালয় ও কলেজ
বিষয়শ্রেণী:ভারতের ইসলামি বিশ্ববিদ্যালয় ও কলেজ
বিষয়শ্রেণী:ভারতের মাদ্রাসা
বিষয়শ্রেণী:১৮৭৬-এ ভারতে প্রতিষ্ঠিত
বিষয়শ্রেণী:বেরলভী ইসলামী বিশ্ববিদ্যালয় ও কলেজ
বিষয়শ্রেণী:ভারতে সুন্নি ইসলাম
বাহরাইনের কেন্দ্রীয় ব্যাংক

**বাহরাইনের কেন্দ্রীয় ব্যাংক** (সংক্ষেপিত **সিবিবি**) হ'ল বাহরাইনের কেন্দ্রীয় ব্যাংক ও আর্থিক কর্তৃপক্ষ। এটি *সেন্ট্রাল ব্যাংক অব বাহরাইন এবং আর্থিক প্রতিষ্ঠান আইন ২০০৬* দ্বারা প্রতিষ্ঠিত একটি পাবলিক কর্পোরেট সত্তা। ২০০৬ সালের ৬ সেপ্টেম্বর ব্যাংকটি প্রতিষ্ঠিত হয়। ২০০৬ সালের ৬৪ নং ডিক্রি 'সেন্ট্রাল ব্যাংক অব বাহরাইন এবং আর্থিক প্রতিষ্ঠান আইন' জারি করার মাধ্যমে **বাহরাইন আর্থিক কর্তৃপক্ষ** এর জায়গায় এই ব্যাংক প্রতিষ্ঠা করা হয় এবং এটিকে কেন্দ্রীয় ব্যাংক ও আর্থিক কর্তৃপক্ষ হিসেবে দায়িত্ব দেয়া হয়। ব্যাংকটি বাহরাইনের কূটনৈতিক এলাকা ও রাজধানী মানামাতে অবস্থিত।

## ইতিহাস
বাহরাইন যুক্তরাজ্য থেকে স্বাধীনতা অর্জনের পরপরই ১৯৭৩ সালে এটি *বাহরাইন আর্থিক কর্তৃপক্ষ* হিসাবে প্রতিষ্ঠিত হয়েছিল। পরবর্তীতে, ২০০৬ *সেন্ট্রাল ব্যাংক অব বাহরাইন এবং আর্থিক প্রতিষ্ঠান আইন* পাসের মাধ্যমে বাহরাইন আর্থিক কর্তৃপক্ষ বিলুপ্ত ঘোষণা করে বাহরাইনের কেন্দ্রীয় ব্যাংক নামকরন করা হয় এবং কেন্দ্রীয় ব্যাংক ও আর্থিক কর্তৃপক্ষ হিসেবে দায়িত্ব দেয়া হয়। ব্যাংকটিতে একটি জমকালো মুদ্রা জাদুঘর রয়েছে যেখানে ৬৫৩ খ্রিস্টাব্দেরও আগের অনেক মুদ্রার সংগ্রহ রয়েছে।

## দায়িত্ত্ব ও কার্যাবলী
বাহরাইন কেন্দ্রীয় ব্যাংকের মূল দায়িত্ব হল বাহরাইনের আর্থিক স্থিতিশীলতা বজায় রাখা। এটি দেশের মুদ্রানীতি, বৈদেশিক মুদ্রা নীতি এবং ঋণনীতি প্রণয়ন ও বাস্তবায়ন করে। সরকারের রিজার্ভ  পরিচালনা করা এবং জাতীয় মুদ্রা জারি ও বাজারে প্রচলন করা এই ব্যাংকের অন্যতম প্রধান দায়িত্ব। এটি বাহরাইনের আর্থিক খাতের একমাত্র নিয়ন্ত্রক সংস্থা, যা দেশের ব্যাংকিং, বীমা, বিনিয়োগ ব্যবসা এবং পুঁজিবাজারের কার্যক্রম তদারকি ও নিয়ন্ত্রণ করে।

ব্যাংক প্রতিষ্ঠার ডিক্রিতে উল্লেখিত কেন্দ্রীয় ব্যাংকের দায়িত্বগুলির মধ্যে রয়েছে:

* মুদ্রানীতি প্রনয়ন ও বাস্তবায়ন;
* ব্যাংকিং খাত তত্ত্বাবধান ও নিয়ন্ত্রণ;
* সরকারের রাজস্ব প্রতিনিধি হিসাবে কাজ করা;
* বাহরাইনের আর্থিক প্রবৃদ্ধি উৎসাহিত করার প্রধান আন্তর্জাতিক আর্থিক কেন্দ্র হিসাবে কাজ করা, এবং
* দেশের বৈদেশিক মুদ্রা, নগদ এবং স্বর্ণের রিজার্ভ পরিচালনা করা।

## পরিচালনা পর্ষদ
ব্যাংকটির সার্বিক তত্ত্বাবধান ও দিকনির্দেশনা ৭ সদস্যের সমন্বয়ে গঠিত একটি পরিচালনা পর্ষদের ওপর অর্পিত থাকে। পরিচালনা পর্ষদের প্রধান চেয়ারম্যান এবং বাকি ৬ জন সদস্য হিসেবে নিযুক্ত থাকে। পর্ষদের বর্তমান চেয়ারম্যান হিসেবে নিযুক্ত আছেন জনাব হাসান খলিফা আল জালামহ। এছাড়াও, ব্যাংকটির পরিচালনায় নিযুক্ত রয়েছে ২৬ সদস্যের একটি দক্ষ নির্বাহী ব্যবস্থাপনা পর্ষদ। নির্বাহী ব্যবস্থাপনার প্রধান হ'ল গভর্নর। বর্তমান গভর্নর হিসেবে দায়িত্ব পালন করছেন জনাব রাশেদ মোহাম্মাদ আল মারাজ। 

## গভর্নরদের তালিকা
বাহরাইন কেন্দ্রীয় ব্যাংকের বর্তমান গভর্নর হলেন রাশেদ মোহাম্মাদ আল মারাজ। ২০১৪ সালের নভেম্বর মাসে তিনি রাজ্যের ক্রমবর্ধমান বীমা খাতকে আরও বিকাশ করার সিদ্ধান্ত নেন। কেন্দ্রীয় ব্যাংকের গভর্নরদের তালিকা নিন্মরূপ:

* আবদুল্লাহ হাসান সাইফ (১৯৭৯-১৯৯৯);  
* আবদুল্লাহ বিন খলিফা আল খলিফা (১৯৯৯-২০০২);
* আহমেদ বিন মোহাম্মদ আল খলিফা (২০০২-২০০৫);
* রাশেদ মোহাম্মদ আল মারাজ (২০০৫-বর্তমান)।

## আরও দেখুন

* বাহরাইনের অর্থনীতি
* কেন্দ্রীয় ব্যাংকের তালিকা

## তথ্যসূত্র

বিষয়শ্রেণী:বাহরাইনের ব্যাংক
বিষয়শ্রেণী:কেন্দ্রীয় ব্যাংক
বিষয়শ্রেণী:১৯৭৩-এ প্রতিষ্ঠিত ব্যাংক
সৈয়দ বাকির

**সৈয়দ মাহদি বাকির জাফর মাহদি নাসির** (, ; জন্ম: ১৪ এপ্রিল ১৯৯৪; **সৈয়দ বাকির** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব রিফফা এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১৫–১৬ মৌসুমে, বাহরাইনী ক্লাব আল আহলির হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল আহলির হয়ে দুই মৌসুম অতিবাহিত করার পর ২০১৭–১৮ মৌসুমে তিনি আল নাজমায় যোগদান করেছেন। আল নাজমায় এক মৌসুম অতিবাহিত করার পর কুয়েতি ক্লাব আল নাসরের সাথে চুক্তি স্বাক্ষর করেছেন। ২০১৯–২০ মৌসুমে, তিনি আল নাসর হতে বাহরাইনী ক্লাব রিফফায় যোগদান করেছেন।

২০১৫ সালে, বাকির বাহরাইন অনূর্ধ্ব-২৩ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ১ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৬ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ২৭ ম্যাচে অংশগ্রহণ করেছেন।

## প্রারম্ভিক জীবন
সৈয়দ মাহদি বাকির জাফর মাহদি নাসির ১৯৯৪ সালের ১৪ই এপ্রিল তারিখে বাহরাইনের মানামায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বাকির বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।

২০১৬ সালের ৭ই অক্টোবর তারিখে, ২২&nbsp;বছর, ৫&nbsp;মাস ও ২৩&nbsp;দিন বয়সে, ডান পায়ে ফুটবল খেলায় পারদর্শী বাকির ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৫৮তম মিনিটে রক্ষণভাগের খেলোয়াড় সৈয়দ মুহাম্মদ আদনানের বদলি খেলোয়াড় হিসেবে তিনি মাঠে প্রবেশ করেছিলেন;  ম্যাচটি বাহরাইন ৩–১ গোলের ব্যবধানে জয়লাভ করেছিল। বাহরাইনের হয়ে অভিষেকের বছরে বাকির মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:বাহরাইনি ফুটবলার
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:বাহরাইনি প্রবাসী ফুটবলার
বিষয়শ্রেণী:রিফফা স্পোর্টস ক্লাবের খেলোয়াড়
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:আল নাজমা স্পোর্টস ক্লাবের (বাহরাইন) খেলোয়াড়
ওয়ালিদ আল হায়াম

**ওয়ালিদ মুহাম্মদ আব্দুল্লা আলি আল হায়াম** (, ; জন্ম: ৩ ফেব্রুয়ারি ১৯৯১; **ওয়ালিদ আল হায়াম** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল মুহাররাক এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।

২০০৯–১০ মৌসুমে, বাহরাইনী ক্লাব আল মুহাররাকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। ওয়ালিদ ২০১০ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৭৮ ম্যাচে অংশগ্রহণ করেছেন।

## প্রারম্ভিক জীবন
ওয়ালিদ মুহাম্মদ আব্দুল্লা আলি আল হায়াম ১৯৯১ সালের ৩রা ফেব্রুয়ারি তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১০ সালের ২৫শে ডিসেম্বর তারিখে, ১৯ বছর, ১০ মাস ও ২২ দিন বয়সে, বাম পায়ে ফুটবল খেলায় পারদর্শী ওয়ালিদ উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বাহরাইন ১–১ গোলে ড্র করেছিল। বাহরাইনের হয়ে অভিষেকের বছরে ওয়ালিদ মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:বাহরাইনি ফুটবলার
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:২০১১ এএফসি এশিয়ান কাপের খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
সৈয়দ দিয়া সাইদ

**সৈয়দ দিয়া সাইদ** (, ; জন্ম: ১৭ জুলাই ১৯৯২) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় এবং ডান পার্শ্বীয় আক্রমণভাগের খেলোয়াড় হিসেবে খেলেন।

২০১০–১১ মৌসুমে, বাহরাইনী ক্লাব আল মুহাররাকের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মুহাররাকের হয়ে ৬ মৌসুমে ৪৫ ম্যাচে অংশগ্রহণ করার পর ২০১৪–১৫ মৌসুমে তিনি রিফফায় যোগদান করেছেন। রিফফায় তিন মৌসুম অতিবাহিত করার পর কুয়েতি ক্লাব আল নাসরের সাথে চুক্তি স্বাক্ষর করেছেন। ২০২১–২২ মৌসুমে, তিনি আল নাসর হতে বাহরাইনী ক্লাব আল খালিদিয়াহে যোগদান করেছেন।

সাইদ ২০১১ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ৯৮ ম্যাচে ৭টি গোল করেছেন।

## প্রারম্ভিক জীবন
সৈয়দ দিয়া সাইদ ১৯৯২ সালের ১৭ই জুলাই তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১১ সালের ১৪ই ফেব্রুয়ারি তারিখে, ১৮&nbsp;বছর, ৬&nbsp;মাস ও ২৮&nbsp;দিন বয়সে, বাম পায়ে ফুটবল খেলায় পারদর্শী সাইদ কুয়েতের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি বাহরাইন ০–০ গোলে ড্র করেছিল। বাহরাইনের হয়ে অভিষেকের বছরে সাইদ সর্বমোট ৮ ম্যাচে ১টি গোল করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:বাহরাইনি ফুটবলার
বিষয়শ্রেণী:২০১৫ এএফসি এশিয়ান কাপের খেলোয়াড়
বিষয়শ্রেণী:রিফফা স্পোর্টস ক্লাবের খেলোয়াড়
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:বাহরাইনি প্রবাসী ফুটবলার
বিষয়শ্রেণী:২০১০ এশিয়ান গেমসের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
পরমেশশক্তি

**পরমেশশক্তি** হলো হিন্দুধর্মে পরমেশ্বর বা ঈশ্বরের শক্তি, শর্তযুক্ত ব্রহ্ম। এটি হলো মায়া, অনাদ্যবিদ্যা 
(আদিহীন অবিদ্যা) যার পরম অর্থে কোন বাস্তবতা নেই কিন্তু এর প্রভাবের থেকে উচ্চতর এবং তাদের দ্বারা অনুমান করা হয়েছে, তাই একে অব্যক্তও বলা হয়। এটি ঈক্ষণ (দেখা, চিন্তা), সংকল্প (উদ্দেশ্য) এবং পরিণাম (রূপান্তর) দ্বারা প্রতিষ্ঠিত। পরমেশশক্তি এই সমগ্র জগতের জন্ম দেয়। অতএব, এটি
প্রকৃতি।

## গুণাবলী
আদি শঙ্কর পরমেশশক্তি বা মায়াকে বৈশিষ্ট্যযুক্ত করে তোলেন, যেমন – এটি সত (বাস্তব), অসত (অবাস্তব) নয়, অথবা উভয়ই নয়; এবং এটি ভিন্ন নয়, অভিন্ন নয়, অথবা উভয় নয়। শৃঙ্গেরি শারদা পীঠমের চন্দ্রশেখর ভারতী ব্যাখ্যা করেন যে, যেটি কখনো কারো দ্বারা অনুভব করা যায় না তা অবাস্তব এবং যা বাস্তব তার কোন অস্তিত্ব নেই। কারণ এটি বাস্তব নাকি অবাস্তব তা নির্ধারণ করা সম্ভব নয়, এই শক্তি অনির্বাচনীয় বা অবর্ণনীয়।

পরমেসাশক্তি হল ত্রিগুণাত্মিকা অর্থাৎ তিনটি গুণের অধিকারী – রজঃ, তমঃ ও সত্ত্ব। সেইজন্য  এর তিনটি শক্তি রয়েছে –বিক্ষেপশক্তি যা রজঃ, অবরণশক্তি যা তমঃ ও জ্ঞানশক্তি যা সত্ত্ব। প্রথম দুটি বন্ধনের কারণ; তৃতীয়টি মুক্তির জন্য তৈরি করে। বিক্ষেপশক্তি জীবের ও ঈশ্বরের সাথে যুক্ত অন্তহীন সংসারকে গতিশীল করে, এবং যিনি বিশ্ব সৃষ্টির কারণ এবং সকল সৃষ্টি এই শক্তি দ্বারা প্রভাবিত হয়। রজঃ ও তমঃ জীবের আধ্যাত্মিক উন্নতিতে বাধা দেয়।

## তাৎপর্য
পরমেশশক্তি তার তিনটি গুণ ও তিনটি শক্তির কারণে স্থূল দেহ, সূক্ষ্ম দেহ এবং স্বতন্ত্র আত্মার কার্যকারক দেহ, অনাত্মান সৃষ্টি করে, যা তারপর চেতনার তিনটি অবস্থার সাথে সংযুক্ত হয়। শক্তিটি জীবকে অস্তিত্বের অভিজ্ঞতা এবং চৈতন্যের চতুর্থ অবস্থার জন্য প্রস্তুত করে। পদার্থের তিনটি উপাদান, সত্ত্ব, তমঃ ও রজঃ, যা বিশ্বকে তৈরি করে এবং বিশ্ব নিজেই স্থায়ী নয়, তারা পরিবর্তিত হতে থাকে, তাদের নাম ও রূপ রয়েছে এবং সুখ ও দুঃখের ক্রমবর্ধমান দ্বারা গঠিত। আদি শঙ্কর ব্যাখ্যা করেছেন যে দেহহীনতা (অর্থাৎ দেহের সাথে চিহ্নিত না হওয়ার অবস্থা) পুণ্যকর্মের ফসল নয়, কারণ মূর্তিহীনতা আত্মার অন্তর্নিহিত। কাজের ফলাফল থেকে মুক্তি ভিন্ন। মুক্তি হল ব্রহ্ম।

## তথ্যসূত্র

বিষয়শ্রেণী:হিন্দু দার্শনিক ধারণা
বিষয়শ্রেণী:বেদান্ত
আহমদ বুগাম্মার

**আহমদ মুবারক আহমদ মুবারক বুগাম্মার** (, ; জন্ম: ৩০ ডিসেম্বর ১৯৯৭; **আহমদ বুগাম্মার** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।

২০১৪–১৫ মৌসুমে, বাহরাইনী ক্লাব হিদ্দের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; হিদ্দের হয়ে ৭ মৌসুম অতিবাহিত করার পর ২০২১–২২ মৌসুমে তিনি বাহরাইনী ক্লাব আল খালিদিয়াহে যোগদান করেছেন।

২০১৫ সালে, বুগাম্মার বাহরাইন অনূর্ধ্ব-১৯ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৯ ম্যাচে ১টি গোল করেছেন।

## প্রারম্ভিক জীবন
আহমদ মুবারক আহমদ মুবারক বুগাম্মার ১৯৯৭ সালের ৩০শে ডিসেম্বর তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
বুগাম্মার বাহরাইন অনূর্ধ্ব-১৯, বাহরাইন অনূর্ধ্ব-২০ এবং বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।

২০১৮ সালের ১৬ই অক্টোবর তারিখে, ২০&nbsp;বছর, ৯&nbsp;মাস ও ১৬&nbsp;দিন বয়সে, ডান পায়ে ফুটবল খেলায় পারদর্শী বুগাম্মার মিয়ানমারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। উক্ত ম্যাচের ৮৮তম মিনিটে মধ্যমাঠের খেলোয়াড় মুহাম্মদ মারহুনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি বাহরাইন ৪–৪ গোলে ড্র করেছিল। বাহরাইনের হয়ে অভিষেকের বছরে বুগাম্মার মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০১৯ এএফসি এশিয়ান কাপের খেলোয়াড়
বিষয়শ্রেণী:বাহরাইনি ফুটবলার
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বেঙ্গালুরু–চেন্নাই এক্সপ্রেসওয়ে

**বেঙ্গালুরু–চেন্নাই এক্সপ্রেসওয়ে** বা **জাতীয় এক্সপ্রেসওয়ে ৭** (এনই-৭) হল কর্ণাটকের রাজধানী বেঙ্গালুরু ও তামিলনাড়ুর রাজধানী চেন্নাই শহরের মধ্যে একটি প্রস্তাবিত ২৫৮ কিমি দীর্ঘ ও ৪-লেন চওড়া (৮-লেন পর্যন্ত সম্প্রসারণযোগ্য) প্রবেশাধিকার-নিয়ন্ত্রিত এক্সপ্রেসওয়ে। এটি বেঙ্গালুরু মহানগর এলাকার হোসকোট থেকে চেন্নাই মহানগর এলাকার বাইরে শ্রীপেরুম্বুদুর পর্যন্ত বিস্তৃত। এই সড়কে যানবাহনকে ১২০ কিমি/ঘন্টা (৭৫ মাইল প্রতি ঘণ্টা) গতিতে চলাচলের অনুমতি দেওয়ার পরিকল্পনা করা হয়েছে। এই এক্সপ্রেসওয়েকে ২০২১ সালের ১ জানুয়ারি জাতীয় এক্সপ্রেসওয়ে ৭ (এনই-৭) হিসাবে মনোনীত করা হয়। মোট প্রকল্পের মূল্য প্রায় ₹১৮,০০০ কোটি টাকা হবে বলে আশা করা হচ্ছে।

## তথ্যসূত্র

বিষয়শ্রেণী:বেঙ্গালুরুর পরিবহন
বিষয়শ্রেণী:চেন্নাইয়ের পরিবহন ব্যবস্থা
বিষয়শ্রেণী:কর্ণাটকের এক্সপ্রেসওয়ে
বিষয়শ্রেণী:তামিলনাড়ুর এক্সপ্রেসওয়ে
বিষয়শ্রেণী:ভারতের প্রস্তাবিত এক্সপ্রেসওয়ে
মুহাম্মদ আল হারদান

**মুহাম্মদ ইউসুফ আব্দুল্লা আল হারদান** (, ; জন্ম: ৬ অক্টোবর ১৯৯৭; **মুহাম্মদ আল হারদান** নামে সুপরিচিত) হলেন একজন বাহরাইনী পেশাদার ফুটবল খেলোয়াড়। তিনি বর্তমানে বাহরাইনী ক্লাব আল খালিদিয়াহ এবং বাহরাইন জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।

বাহরাইনী ফুটবল ক্লাব আল মুহাররাকের যুব পর্যায়ের হয়ে খেলার মাধ্যমে হারদান ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৬–১৭ মৌসুমে, বাহরাইনী ক্লাব আল মুহাররাকের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল মুহাররাকের হয়ে দুই মৌসুম অতিবাহিত করার পর ২০১৮–১৯ মৌসুমে তিনি ডেনীয় ক্লাব ভাইলেতে যোগদান করেছেন। পরবর্তীকালে, তিনি স্ফিনতুল গেওর্গে, আইগিনিয়াকোস, আল মুহাররাক এবং রিফফার হয়ে খেলেছেন। ২০১৯–২০ মৌসুমে, তিনি রিফফা হতে বাহরাইনী ক্লাব আল খালিদিয়াহে যোগদান করেছেন।

২০১৬ সালে, হারদান বাহরাইন অনূর্ধ্ব-১৯ দলের হয়ে বাহরাইনের বয়সভিত্তিক পর্যায়ে অভিষেক করেছিলেন। প্রায় ২ বছর যাবত বাহরাইনের বয়সভিত্তিক দলের হয়ে খেলার পর, তিনি ২০১৮ সালে বাহরাইনের হয়ে আন্তর্জাতিক পর্যায়ে অভিষেক করেছেন; বাহরাইনের জার্সি গায়ে তিনি এপর্যন্ত ১৬ ম্যাচে ১টি গোল করেছেন।

## প্রারম্ভিক জীবন
মুহাম্মদ ইউসুফ আব্দুল্লা আল হারদান ১৯৯৭ সালের ৬ই অক্টোবর তারিখে বাহরাইনের মুহাররাকে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
হারদান বাহরাইন অনূর্ধ্ব-১৯, বাহরাইন অনূর্ধ্ব-২০ এবং বাহরাইন অনূর্ধ্ব-২৩ দলের হয়ে খেলার মাধ্যমে বাহরাইনের প্রতিনিধিত্ব করেছেন।

২০১৮ সালের ৬ই সেপ্টেম্বর তারিখে, ২০&nbsp;বছর ও ১১&nbsp;মাস বয়সে, ডান পায়ে ফুটবল খেলায় পারদর্শী হারদান ফিলিপাইনের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাহরাইনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন;  ম্যাচটি বাহরাইন ১–১ গোলে ড্র করেছিল। বাহরাইনের হয়ে অভিষেকের বছরে হারদান সর্বমোট ৪ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাহরাইনের আন্তর্জাতিক ফুটবলার
বিষয়শ্রেণী:বাহরাইনি ফুটবলার
বিষয়শ্রেণী:বাহরাইনি প্রিমিয়ার লিগের খেলোয়াড়
বিষয়শ্রেণী:বাহরাইনি প্রবাসী ফুটবলার
বিষয়শ্রেণী:২০১৮ এশিয়ান গেমসের ফুটবলার
বিষয়শ্রেণী:মলদোভীয় জাতীয় বিভাগের খেলোয়াড়
বিষয়শ্রেণী:২০২৩ এএফসি এশিয়ান কাপের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
কুষ্টিয়ার কুলফি মালাই

**কুষ্টিয়ার কুলফি মালাই** বৃহত্তর কুষ্টিয়া অঞ্চলের একটি বিখ্যাত খাবার। এই কুলফি মালাই তৈরি করেন কুষ্টিয়া জেলার আশরাফুল ইসলাম নামে এক ব্যক্তি, তিনি এই মালাই তৈরি করতে দুধ, কিচমিস, ডিম, কলা, বাদাম, বরফ প্রভৃতি ব্যবহার করে থাকেন। এই মালাইয়ের স্বাদের কারণে এটি সারা দেশের মধ্যে বিখ্যাত। কুষ্টিয়ায় আগমনকৃত পর্যটক এই মালাই খুব পছন্দ করেন। এই মালাই সাধারণত ফেরি করে বিক্রি করা হয়। বর্তমানে এই মালাই ঢাকার বিভিন্ন স্থানে পাওয়া যায়।

## ইতিহাস
এই মালাই কুষ্টিয়া-পাবনা অঞ্চলে জনপ্রিয় একটি আইসক্রিম-মালাই। বর্তমান মালাইয়ের প্রস্তুতকারক আশরাফুল ইসলামের পূর্ব পুুরুষের বাড়ি পাবনা জেলায়। নদী ভাঙ্গনের পর ছোট বেলায় বাবার সঙ্গে ঢাকায় চলে আসেন। আশরাফুল তার বাবার কাছ থেকেই কুলফি আইসক্রিম তৈরি করা শিখেছেন। বর্তমানে তিনি কামরাঙ্গীরচর এলাকায় বসবাস করেন এবং ঢাকার বিভিন্ন স্থানে স্থানে ঘুরে ঘুরে এই মালাই বিক্রি করেন।

## উপাদান
আশরাফুল ইসলাম এই মালাই তৈরি করতে এলাচ, দারচিনি, দুধ, কিচমিস, ডিম, কলা, বাদাম, বরফ প্রভৃতি ব্যবহার করে থাকেন। তবে কুষ্টিয়া অঞ্চলে যারা এই মালাই প্রস্তুত করে তাদের উপাদান কিছু ভিন্ন হতে পারে। মালাইয়ের প্রস্তুত প্রণালী কিছুটা এরকম:

* *প্রথমে একটি পাত্রে দুধ দিয়ে বেশি আঁচে নেড়ে ফুটিয়ে নিতে হবে। এরপর জাফরান দিতে চাইলে একটু দুধ তুলে জাফরান গুলে রাখুন আলাদা করে রাখতে হবে।* 
* *এরপর পাত্রে ক্রিম বা মালাই দিতে হবে। আনুমানিক ২০ মিনিট ধরে নেড়ে নেড়ে দুধ ঘন করতে হবে।*
* *এরপর দুধ শুকিয়ে অর্ধেকটা হয়ে এলে ফ্লেভার দিতে হবে, চিনি এবং বাদাম কুচি দিয়ে আরও ৫ মিনিট জ্বালালে ভালো হবে।*
* *এরপর মিশ্রণ নামিয়ে ঠাণ্ডা করে সাধারণ তাপমাত্রায় এনে কুলফির আকার নিজের পছন্দমত দেওয়া যাবে।*
* *এরপর মালাইয়ের মাঝবরাবর ভেতরে কাঠি ঢুকিয়ে দিয়ে পুরোপুরি ঠাণ্ডা করতে করলে এই মালাই প্রস্তুত হবে।*

## জনপ্রিয়তা
কুষ্টিয়ার বিভিন্ন স্থানে বিশেষ করে পর্যটন স্থান যেমন: লালন শাহের মাজার,শিলাইদহ কুঠিবাড়ি, হরিপুর সেতু, মীর মশাররফ হোসেন সেতু, ঝাউদিয়া শাহী মসজিদ, ছেউড়িয়া, মীর মশাররফ হোসেনের বাস্তুভিটা, ইসলামী বিশ্ববিদ্যালয় ক্যাম্পাস প্রভৃতি স্থানে এই মালাই সহজে পাওয়া যায়।

## আরো দেখুন
* তিলের খাজা

## তথ্যসূত্র

বিষয়শ্রেণী:বাংলাদেশী রন্ধনশৈলী
বিষয়শ্রেণী:বাঙালি রন্ধনশৈলী
বিষয়শ্রেণী:মিষ্টি খাবার
বিষয়শ্রেণী:কুষ্টিয়ার রন্ধনশৈলী
বিষয়শ্রেণী:বাংলাদেশের দুগ্ধজাত পণ্য
এলিজাহ তাম্বু

**এলিজাহ তাম্বু** (; ২২ অক্টোবর ১৯৯৩) হলেন একজন সেইশেলি পেশাদার ফুটবল খেলোয়াড়। তিনি বর্তমানে সেইশেলি ক্লাব সেন্ট লুইস সানস ইউনাইটেড এবং সেশেলস জাতীয় দলের হয়ে আক্রমণভাগের খেলোয়াড় হিসেবে খেলেন।

২০১৫–১৬ মৌসুমে, সেইশেলি ক্লাব সেন্ট লুইস সানস ইউনাইটেডের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। তাম্বু ২০১৬ সালে সেশেলসের হয়ে আন্তর্জাতিক পর্যায়ে অভিষেক করেছেন; সেশেলসের জার্সি গায়ে তিনি এপর্যন্ত ১৫ ম্যাচে ১টি গোল করেছেন।

## প্রারম্ভিক জীবন
এলিজাহ তাম্বু ১৯৯৩ সালের ২২শে অক্টোবর তারিখে সেশেলসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
২০১৬ সালের ১১ই জুন তারিখে, ২২ বছর, ৭ মাস ও ২০ দিন বয়সে, ডান পায়ে ফুটবল খেলায় পারদর্শী তাম্বু মাদাগাস্কারের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সেশেলসের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি মাদাগাস্কার ০–১ গোলের ব্যবধানে জয়লাভ করেছিল। সেশেলসের হয়ে অভিষেকের বছরে তাম্বু সর্বমোট ৪ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:সেশেলসের আন্তর্জাতিক ফুটবলার
বিষয়শ্রেণী:সেইশেলি ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
আনন্দ (হিন্দু দর্শন)

**আনন্দ** (সংস্কৃত: आनन्द) আক্ষরিক অর্থ হল আনন্দ বা সুখ। হিন্দু ধর্মগ্রন্থ বেদ, উপনিষদ ও ভগবদ্গীতায়, আনন্দ শাশ্বত সুখকে বোঝায় যা পুনর্জন্ম চক্রের সমাপ্তির সাথে থাকে। যারা তাদের কর্মের ফল ত্যাগ করে এবং সম্পূর্ণরূপে দৈব ইচ্ছার কাছে নিজেকে সমর্পণ করে, তারা ঈশ্বরের সাথে নিখুঁত মিলনে চিরন্তন আনন্দ উপভোগ করতে চক্রাকার জীবন প্রক্রিয়ার (সংসার) চূড়ান্ত সমাপ্তিতে পৌঁছে। প্রেমময় অঙ্গীকারের মাধ্যমে ঈশ্বরের সাথে মিলন খোঁজার ঐতিহ্যকে ভক্তি বলা হয়।

## হিন্দু দর্শনে আনন্দের বিভিন্ন বর্ণনা
### তৈত্তিরীয় উপনিষদ
সম্ভবত 'আনন্দ'-এর উপর সবচেয়ে বিস্তৃত গ্রন্থটি তৈত্তিরীয় উপনিষদের আনন্দ বল্লীতে পাওয়া যায়, যেখানে আনন্দ, সুখ ও আনন্দের নতিমাত্রা বর্ণনা করা হয়েছে এবং "চূড়ান্ত আনন্দ" - এর মধ্যে শোষণ থেকে আলাদা করা হয়েছে আত্ম-জ্ঞান, বস্তু ও বিষয়ের মধ্যে অদ্বৈততার অবস্থা। অদ্বৈত ব্রহ্মের একটি দিক হিসাবে 'আনন্দ'-এর এই অপরিহার্য বর্ণনাটি ব্রহ্মসূত্র, অধ্যায় ১, ধারা ১, শ্লোক ১২-এ আদি শঙ্করাচার্যের ভাষ্য দ্বারা আরও নিশ্চিত করা হয়েছে।
### স্বামী বিবেকানন্দ
স্বামী বিবেকানন্দ দাবি করেছেন যে হিন্দু দর্শনে আনন্দের বিভিন্ন অর্থ এবং তা অর্জনের বিভিন্ন উপায় বিদ্যমান থাকার কারণ হল মানুষ একে অপরের থেকে আলাদা, এবং প্রত্যেকে তার নিজের জন্য আনন্দের জন্য সবচেয়ে উপযুক্ত পথ বেছে নেয়।
### শ্রী অরবিন্দ
শ্রী অরবিন্দের মতে, সুখ হল মানবতার স্বাভাবিক অবস্থা, যেমনটি তিনি তার বই **দ্য লাইফ ডিভাইন**-এ উল্লেখ করেছেন তিনি এটিকে অস্তিত্বের আনন্দ হিসেবে জানিয়েছেন। যাইহোক, মানবজাতি ব্যথা ও আনন্দের দ্বৈত বিকাশ করে। অরবিন্দ আরও বলেন যে ব্যথা এবং কষ্টের ধারণাগুলি সময়ের সাথে সাথে মনের দ্বারা বিকশিত অভ্যাসের কারণে হয়, যা সাফল্য, সম্মান ও বিজয়কে আনন্দদায়ক জিনিস এবং পরাজয়, ব্যর্থতা, দুর্ভাগ্যকে অপ্রীতিকর জিনিস হিসাবে বিবেচনা করে।
### অদ্বৈত বেদান্ত
হিন্দু দর্শনের বেদান্ত দর্শন অনুসারে, আনন্দ হল সেই পরম আনন্দের অবস্থা যখন জীব সমস্ত পাপ, সমস্ত সন্দেহ, সমস্ত আকাঙ্ক্ষা, সমস্ত কর্ম, সমস্ত বেদনা, সমস্ত যন্ত্রণা এবং সমস্ত শারীরিক ও মানসিক সাধারণ থেকে মুক্ত হয়ে যায়আনন্দব্রাহ্মণে প্রতিষ্ঠিত হয়ে তা হয়ে ওঠে জীবনমুক্ত (পুনর্জন্মের চক্র থেকে মুক্ত হওয়া)। উপনিষদ বারবার আনন্দ শব্দটি ব্যবহার করে ব্রহ্মকে বোঝাতে, অন্তরতম স্বয়ং, পরমানন্দময় যার, স্বতন্ত্র স্ব থেকে ভিন্ন, কোন বাস্তব সংযুক্তি নেই।
### দ্বৈত বেদান্ত
ভগবদ্গীতার পাঠের উপর ভিত্তি করে, দ্বৈত বেদান্ত আনন্দকে ব্যাখ্যা করে আনন্দকে ভালো চিন্তা ও ভালো কাজের মাধ্যমে প্রাপ্ত সুখ হিসেবে যা রাষ্ট্র এবং মনের নিয়ন্ত্রণের উপর নির্ভর করে। মেজাজ ও মনের মিলের মাধ্যমে, ব্যক্তির জীবনের সমস্ত ক্ষেত্রে পরম সুখের অবস্থা পৌঁছে যায়।
### বিশিষ্টাদ্বৈত বেদান্ত
রামানুজাচার্যের প্রস্তাবিত বিশিষ্টাদ্বৈত বেদান্ত দর্শন অনুসারে, প্রকৃত সুখ কেবলমাত্র ঐশ্বরিক অনুগ্রহের মাধ্যমেই হতে পারে, যা শুধুমাত্র নিজের অহংকারকে ঐশ্বরিকতার কাছে আত্মসমর্পণের মাধ্যমে অর্জন করা যেতে পারে।
### শ্রী রমণ মহর্ষি
রমণ মহর্ষির মতে, সুখের মধ্যেই রয়েছে এবং তা কেবল নিজের প্রকৃত আত্মকে আবিষ্কার করার মাধ্যমেই জানা যায়। তিনি প্রস্তাব করেন যে "আমি কে?" চিন্তাটি ব্যবহার করে অভ্যন্তরীণ অনুসন্ধানের মাধ্যমে আনন্দ অর্জন করা যেতে পারে।
## আনন্দ অর্জনের উপায়
হিন্দু চিন্তাধারার বিভিন্ন দর্শনের মধ্যে, আনন্দ অর্জনের বিভিন্ন পথ ও উপায় রয়েছে। প্রধান চারটি পথ হল ভক্তি যোগ, জ্ঞান যোগ, কর্মযোগ ও রাজ যোগ।
## আরও দেখুন
* পরমানন্দ
* সচ্চিতানন্দ
* সুখ

## তথ্যসূত্র

বিষয়শ্রেণী:হিন্দু দার্শনিক ধারণা
বিষয়শ্রেণী:বেদান্ত
বিষয়শ্রেণী:সুখ
বিষয়শ্রেণী:সংস্কৃত শব্দ ও বাক্যাংশ
স্তোয়ান ভ্রানিয়েশ

**স্তোয়ান ভ্রানিয়েশ** (, ; ১১ অক্টোবর ১৯৮৬) হলেন একজন বসনীয় পেশাদার ফুটবল খেলোয়াড়। তিনি বর্তমানে বসনিয়া ও হার্জেগোভিনার পেশাদার ফুটবল লিগের শীর্ষ স্তর বসনিয়া ও হার্জেগোভিনা প্রিমিয়ার লিগের ক্লাব স্লোবোদা তুজলা এবং বসনিয়া ও হার্জেগোভিনা জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।

বসনীয় ফুটবল ক্লাব বোরাৎস বানিয়া লুকার যুব পর্যায়ের হয়ে খেলার মাধ্যমে ভ্রানিয়েশ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৫–০৬ মৌসুমে, বসনীয় ক্লাব বোরাৎস বানিয়া লুকার মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোরাৎস বানিয়া লুকার হয়ে পাঁচ মৌসুমে ১২০ ম্যাচে ৩০টি গোল করার পর ২০১০–১১ মৌসুমে তিনি রোমানীয় ক্লাব পান্দুরিতে যোগদান করেছেন। পান্দুরিতে দুই মৌসুম অতিবাহিত করার পর ভোয়ভোদিনার সাথে চুক্তি স্বাক্ষর করেছেন। পরবর্তীকালে, তিনি লেখিয়া গদাইস্ক, লেগিয়া ওয়ারশ, পিয়াস্ত গ্লিভিৎসে, জেলিয়েজনিচার সারায়েভো, বোরাৎস বানিয়া লুকা এবং বসুন্ধরা কিংসের হয়ে খেলেছেন। ২০২২–২৩ মৌসুমে, তিনি বসুন্ধরা কিংস হতে বসনীয় ক্লাব স্লোবোদা তুজলায় যোগদান করেছেন।

২০০২ সালে, ভ্রানিয়েশ বসনিয়া ও হার্জেগোভিনা অনূর্ধ্ব-১৭ দলের হয়ে বসনিয়া ও হার্জেগোভিনার বয়সভিত্তিক পর্যায়ে অভিষেক করেছিলেন। প্রায় ৭ বছর যাবত বসনিয়া ও হার্জেগোভিনার বয়সভিত্তিক দলের হয়ে খেলার পর, তিনি ২০০৯ সালে বসনিয়া ও হার্জেগোভিনার হয়ে আন্তর্জাতিক পর্যায়ে অভিষেক করেছেন; বসনিয়া ও হার্জেগোভিনার জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।

## প্রারম্ভিক জীবন
স্তোয়ান ভ্রানিয়েশ ১৯৮৬ সালের ১১ই অক্টোবর তারিখে যুগোস্লাভিয়ার বানিয়া লুকায় জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ভ্রানিয়েশ বসনিয়া ও হার্জেগোভিনা অনূর্ধ্ব-১৭ এবং বসনিয়া ও হার্জেগোভিনা অনূর্ধ্ব-২১ দলের হয়ে খেলার মাধ্যমে বসনিয়া ও হার্জেগোভিনার প্রতিনিধিত্ব করেছেন।

২০০৯ সালের ১লা জুন তারিখে, ২২ বছর, ৭ মাস ও ২১ দিন বয়সে, বাম পায়ে ফুটবল খেলায় পারদর্শী ভ্রানিয়েশ উজবেকিস্তানের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বসনিয়া ও হার্জেগোভিনার হয়ে অভিষেক করেছেন। উক্ত ম্যাচের ৭৬তম মিনিটে রক্ষণভাগের খেলোয়াড় এলমির কুদুজোভিচের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে আক্রমণাত্মক মধ্যমাঠের খেলোয়াড় হিসেবে খেলেছিলেন। ম্যাচটি বসনিয়া ও হার্জেগোভিনা ০–০ গোলে ড্র করেছিল। বসনিয়া ও হার্জেগোভিনার হয়ে অভিষেকের বছরে ভ্রানিয়েশ মাত্র ১ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:একস্ত্রাক্লাসার খেলোয়াড়
বিষয়শ্রেণী:বসনিয়া ও হার্জেগোভিনা প্রিমিয়ার লিগের খেলোয়াড়
বিষয়শ্রেণী:সার্বীয় সুপারলিগার খেলোয়াড়
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:বসুন্ধরা কিংসের ফুটবলার
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:লেখিয়া গদাইস্কের খেলোয়াড়
বিষয়শ্রেণী:বসনীয় ফুটবলার
বিষয়শ্রেণী:বসনিয়া ও হার্জেগোভিনার অনূর্ধ্ব-২১ আন্তর্জাতিক ফুটবলার
বিষয়শ্রেণী:বসনিয়া ও হার্জেগোভিনার আন্তর্জাতিক ফুটবলার